Document ID: 32008D0120

32008D0120
L 042/63
SLUŽBENI LIST EUROPSKE UNIJE
07.02.2008.
ODLUKA KOMISIJE
od 7. veljače 2008.
o izmjeni Priloga D Direktivi Vijeća 88/407/EEZ i Odluke Komisije 2004/639/EZ o utvrđivanju uvjeta za uvoz sjemena domaćih životinja vrste goveda
(priopćena pod brojem dokumenta C(2008) 409)
(Tekst značajan za EGP)
(2008/120/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 88/407/EEZ od 14. lipnja 1988. o utvrđivanju zahtjeva za zdravlje životinja koji se primjenjuju na trgovinu unutar Zajednice i na uvoz duboko smrznutog sjemena domaćih životinja vrste goveda (1), a posebno njezin članak 8. stavak 1., članak 10. stavak 2. prvi podstavak, članak 11. stavak 2. i članak 17. drugi stavak,
budući da:
(1)
Direktiva 88/407/EEZ utvrdila je zahtjeve za zdravlje životinja koji se primjenjuju na trgovinu unutar Zajednice i uvoz u Zajednicu sjemena domaćih životinja vrste goveda i utvrđuje obrazac veterinarskih certifikata za trgovinu tom robom unutar Zajednice.
(2)
Direktiva 2003/43/EZ (2) izmijenila je Direktivu 88/407/EEZ uvođenjem, inter alia, centara za skladištenje sjemena i uvjete za službeno odobrenje i službeni nadzor takvih centara.
(3)
Odluka Komisije 2004/639/EZ od 6. rujna 2004. o utvrđivanju uvjeta za uvoz sjemena domaćih životinja vrste goveda (3) utvrđuje obrazac veterinarskih certifikata za uvoz u Zajednicu sjemena domaćih životinja vrste goveda. Tu je Odluku potrebno prilagoditi u skladu s Direktivom 88/407/EEZ, a popis trećih zemalja iz kojih države članice odobravaju uvoz sjemena domaćih životinja vrste goveda potrebno je dopuniti.
(4)
Nadalje, potrebno je uvesti obrazac veterinarskog certifikata za trgovinu sjemenom domaćih životinja vrste goveda unutar Zajednice i uvoz u Zajednicu, koje se otprema iz odobrenih centara za skladištenje kako bi se osigurala potpuna sljedivost tog sjemena u trgovini unutar Zajednice.
(5)
Primjereno je da certifikati budu predstavljeni u skladu sa standardiziranim oblikom veterinarskih certifikata iz Odluke Komisije 2004/292/EZ od 30. ožujka 2004. o uvođenju sustava Traces i o izmjeni Odluke 92/486/EEZ (4) te uskladiti određene zahtjeve za zdravlje životinja.
(6)
Obrasci certifikata za trgovinu sjemenom domaćih životinja vrste goveda unutar Zajednice koji su utvrđeni u Prilogu D Direktivi 88/407/EEZ moraju također biti izmijenjeni uzimajući u obzir standardizirani oblik veterinarskih certifikata.
(7)
Direktivu 88/407/EEZ i Odluku 2004/639/EZ treba stoga na odgovarajući način izmijeniti.
(8)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog D Direktivi 88/407/EEZ zamjenjuje se tekstom iz Priloga I. ovoj Odluci.
Članak 2.
Odluka 2004/639/EZ mijenja se kako slijedi:
1.
u članku 1. dodaje se sljedeći stavak:
„5. Bez utjecaja na stavak 4., države članice će dozvoliti uvoz sjemena iz stavaka 1. i 2. domaćih životinja vrste goveda otpremljenog iz odobrenih centara za skladištenje sjemena, koje udovoljava uvjetima propisanim na obrascu veterinarskog certifikata iz Priloga II. dijela 3. i popraćeno je takvim propisno ispunjenim certifikatom.”
2.
Prilozi I. i II. zamjenjuju se tekstom iz Priloga II. ovoj Odluci.
Članak 3.
Ova se Odluka primjenjuje od 1. ožujka 2008.
Članak 4.
Ova je Odluka upućena državama članicama.
Sastavljeno u Bruxellesu 7. veljače 2008.

Labels: 3
6